**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.354/14(prot. Nr.14, 5.§) |

Par iepirkuma līguma noslēgšanu

uz laiku ilgāku par pieciem gadiem

Ievērojot, ka ilgtermiņa līguma noslēgšana dod iespēju samazināt izmaksas ielu apgaismojuma un pašvaldības iestāžu ēku telpu un teritorijas apgaismošanai, lai lietderīgi un efektīvi izmantotu pašvaldības resursus, ir nepieciešams slēgt līgumus uz laiku ilgāku par pieciem gadiem. Publisko iepirkumu likuma 60.panta ceturtās daļas 2.punkts noteic, ka var slēgt līgumu uz laiku ilgāku par pieciem gadiem, ja tas ir būtiski nepieciešams iepirkuma līguma izpildes nodrošināšanai ar iepirkuma līguma priekšmetu tieši saistītu tehnisku vai ekonomisku apstākļu dēļ, ja pastarpinātās pārvaldes iestāde ir saņēmusi attiecīgās atvasinātas publiskās personas orgāna atļauju.

Ņemot vērā iepriekš minēto, pamatojoties uz likuma “Par pašvaldībām” 21.panta pirmo daļu, Liepājas valstspilsētas pašvaldības domes 2022.gada 21.jūlija lēmumu Nr.264/11 (prot. Nr.11, 1.§) “Par Liepājas valstspilsētas un Dienvidkurzemes novada kopīgo plānošanas dokumentu apstiprināšanu”, Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas pašvaldības rīcības un investīciju plāna darbību Nr.D\_5.2.6. “Apgaismojuma sistēmas modernizācija Liepājā” un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10) un pastāvīgās Finanšu komitejas 2022.gada 6.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atļaut Liepājas valstspilsētas pašvaldības iestādēm un aģentūrām atbilstoši kompetencēm slēgt līgumus par ESKO pakalpojumiem ielu apgaismojumā un pašvaldības iestāžu ēku telpu un teritorijas apgaismošanai ar pašvaldības izvēlēto pretendentu uz septiņiem gadiem.

2. Pilnvarot parakstīt lēmuma 1.punktā minētos līgumus atbilstoši kompetencēm atbildīgo iestāžu un aģentūru vadītājus.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Juridiskajai daļai, Finanšu pārvaldei, Publisko iepirkumu daļai |